Všeobecne záväzné nariadenie
hlavného mesta Slovenskej republiky Bratislavy
č. 6/2005
z 22. septembra 2005
o určení názvu novovzniknutej ulice a námestia v mestskej časti Bratislava–Petržalka
Mestské zastupiteľstvo hlavného mesta Slovenskej republiky Bratislavy podľa § 6 a § 2b zákona Slovenskej národnej rady č. 369/1990 Zb. o obecnom zriadení v znení neskorších predpisov, prílohy č. 1, položka č. 52 Štatútu hlavného mesta Slovenskej republiky Bratislavy a vyhlášky Ministerstva vnútra Slovenskej republiky  č. 31/2003 Z. z., ktorou sa ustanovujú podrobnosti o označovaní ulíc a iných verejných priestranstiev a o číslovaní stavieb ustanovuje: 

§ 1
Úvodné ustanovenie
(1) Toto všeobecne záväzné nariadenie (ďalej len „nariadenie“) určuje názov novovzniknutej ulice a námestia, ktoré vznikli výstavbou miestnych komunikácií v mestskej časti Bratislava-Petržalka.
(2) Navrhovaný názov novovzniknutej ulice a námestia bol schválený Miestnym zastupiteľstvom mestskej časti Bratislava-Petržalka uznesením č. 235/2005.

§ 2
Určenie názvu ulice a námestia
V mestskej časti Bratislava–Petržalka sa určuje pre novovzniknutú ulicu a námestie názov
a)	v lokalite medzi Černyševského, Šustekovou a Bosákovou ulicou 
Lužná ulica,
b)	pre plochu ohraničenú ulicami Pajštúnska a Iľjušinova 
Námestie Jána Pavla II.

§ 3
Spoločné ustanovenia
(1) Grafické znázornenie novovzniknutej ulice a námestia je vyznačené v situačných plánoch č. 1 a 2, ktoré tvoria prílohu tohto nariadenia.
(2) Označenie novovzniknutej ulice a námestia určenej týmto nariadením vykoná v  mestskej časti Bratislava-Petržalka na vlastné náklady hlavné mesto Slovenskej republiky Bratislava.
(3) Hlavné mesto Slovenskej republiky Bratislava zapíše novovzniknutý názov ulice a námestia určený týmto nariadením do evidencie názvov ulíc a verejných priestranstiev .

§ 4
Účinnosť
Toto nariadenie nadobúda účinnosť 10. októbra 2005.

Ing. Andrej Ďurkovský
primátor